ai4bharat/Pralekha huggingface dataset:
بجلی کی وزارت
بجلی کی وزارت نے مارکیٹ بیسڈ اکنامی ڈسپیچ  پر غوروخوض کے لئے تبادلہ خیال دستاویز جاری کیا
توانائی کے شعبے میں مقابلہ آرائی کی جانب ایک قدم: ایک ملک ، ایک گرڈ، ایک فریکوینسی ، ایک قیمت کا ہدف حاصل کرنے کے لئے
نئی دہلی،3جون2021/ بجلی کی وزارت نے مارکیٹ بیسڈ اکنامی ڈسپیچ  پر اپنے غوروخوض اور نظریے کو مشترک کرنے کے لئے تمام متعلقہ اسٹیک ہولڈرز کو یکم جون 2021 کو ڈسکشن لیٹر  جاری کئے ہیں۔ اس میں نفاذ کے لئے مجوزہ میکانزم، اس میکانزم سے ہونے والے فائدہ کا اندازہ اہم امور، تجویز کیا گیا میکانزم اور آگے بڑھنے کے مجوزہ راستے شامل ہیں۔ اپنے خیالات فراہم کرنے کی آخری تاریخ 30 جون 2021 ہے۔
اس بحث نوٹ کے ذریعہ بجلی کی وزارت یکم اپریل 2022 سے نافذ ہونے والے ایم بی ای ڈی کے پہلے مرحلے پر اتفاق رائے سے آگے بڑھنے کے لئے تمام اسٹیک ہولڈز سے وسیع سطح پر غوروخوض کرنا چاہتی ہے۔
ایم بی ای ڈی یہ یقینی بنائے گی کہ ملک بھر میں پورے نظام کی مانگ کو پورا کرنے کے لئے سب سے سستا پروڈکٹ وسیلہ شائع کیا جائے اور یہ پروڈیوسر اور تقسیم کار کمپنیوں دونوں کے لئے فائدہ مند صورت ہوگی جس کے نتیجے میں آخر کار بجلی صارفین کے سالانہ 12 ہزار کروڑ روپے سے زیادہ کی بچت ہوگی۔
ایم بی ای ڈی توازن شعبے کو قومی سطح پر بڑھاکر غیر مستقل قابل تجدید توانائی کے بڑے پیمانے پر مربوط کرنے کی سہولت فراہم کرے گی اور امید کی جارہی ہے کہ ریزرو اورمعاون خدمات کی ضرورتوں کو بھی پوراکرے گی۔
ایم بی ای ڈی کو مراحل میں نافذ کرنے کا مشورہ دیا گیاہے۔ ایم بی ای ڈی میکانزم کی صلاحیت کی تربیت کرنے ، ان کمیوں یا ممکنہ امور کو پہنچانے ، جنہیں قومی سطح پر نافذ کرنے سے پہلے شاخت کی ضرورت ہے، تمام اسٹیک ہولڈز کو اسکے فریم ورک سے واقف کرانے، اوربڑے پیمانے پر نافذ کرنے سے پہلے ضروری بنیادی ڈھانچے اور نظام کو بنانے کے لئے اس کے پہلے مرحلے کو مرکزی پروڈکشن اسٹیشنوں کے حرارتی فلیٹ کو شامل کیا گیا ہے۔
گزشتہ ایک دہائی میں اہم سرمایہ کاری کے ساتھ ہندستانی توانائی نظام میں بجلی کے بڑے بین علاقائی منتقلی کا ہدف حاصل کیاہے اور ’ ایک ملک، ایک گرڈ، ایک فریکوینسی‘ کی سطح کو حاصل کرنے کے لئے زیادہ سے زیادہ رکاوٹوں کو ختم کیا ہے۔ موجودہ وقت میں اسے دنیا کے سب سے بڑے سنکرونائز ٹرانسمیشن سسٹم کا درجہ حاصل ہے۔ اس صلاحیت کے باوجود ملک میں موجودہ بجلی پروگرام اور ڈسپیچ میکانزم الگ ہے، اور وقت سے آگے چل رہے اس عمل کی وجہ سے ملک کے پیداواری ذرائع کا بہترین استعمال ہورہا ہے۔ یہ دیکھا گیا ہےکہ ملک میں ریاست عام طور پر مہنگے پروڈکٹ پلانٹس کے استعمال کے لئے عہد بستہ رہتےہیں جبکہ سستے پروڈکٹ پلانٹ کا پورا استعمال نہیں کیا جاتا ہے۔
سیکورٹی کنسٹریڈ اکنامک ڈسپیچ  نظام کی لاگت کے ذرائع سے زیادہ استعمال کی جانب ایک قدم بڑھانے کی کوشش تھی۔ یہ پہلے ہی میکانزم لاگت میں کافی بچت کرچکا ہے۔ اس کی جانچ حقیقی وقت میں بازار جس میں خریداروں اور فروخت کاروں کو حقیقی وقت کے قریب منعقدہ بازار کے ذریعہ خریداری کرنے اور بیچنے کا موقع دیا۔
فزیکل انٹیگریشن کا پورا فائدہ تب ملے گا جب ہندستانی ریاستوں یا علاقائی حدود میں موجود الگ خود کار پروگرام اور تواز ن میکانزم کے بجائے زیادہ سے زیادہ استعمال کے لئے قومی سطح اور ملک گیر توازن علاقےمیں تبدیل ہوگا۔ اس طرح بجلی بازار کے چلانے میں سدھار اور ’’ ایک ملک، ایک گرڈ، ایک فریکوینسی ، ایک دام‘ فریم کی جانب قدم بڑھانے کے لئے مارکیٹ بیسڈ اکنامک ڈسپیچ  کو نافذ کرنا اگلا قدم ہے۔
ش ح۔ ش ت۔ج
Uno-5147
(Visitor Counter : 125
کامرس اور صنعت کی وزارتہ
اے پی ای ڈی اے نے پھولوں کی کاشت ، بیج اور اناج کے لئے پروڈکٹ کمیٹی کی اولین میٹنگ کا انعقاد کیا
نئی دہلی 03فروری 2021:آتم نربھر بھارت پہل کے تحت ایک اور سنگ میل طے کیا گیا ہے جس میں ہندستان نے عالمی وبا کووڈ 19 کی آزمائشوں کے باوجود 21۔2020 کے پہلے تین سہ ماہیوں میں اناج کی برآمدات میں متاثر کن فروغ حاصل کی ہے۔ اناج کی برآمدات اپریل تا دسمبر 2020-21 میں ایک سال پہلے کی اسی مدت کے مقابلے میں تقریباً 53 فیصد بڑھ کر 49,832 کروڑ روپے کی ہوگئیں۔
باسمتی چاول کی برآمدات 5.31 فیصد اضافے سے 22،038 کروڑ روپے کی ہوگئی جبکہ غیر باسمتی برآمدات 122.61 فیصد اضافے سے 22،856 کروڑ روپے کی ہوگئی۔ گندم کی برآمدات 456 فیصد اضافے سے 1،870 کروڑ روپے کی ہوگئی جبکہ باجرا اور مکئی جیسے دیگر دالوں کی برآمدات 177 فیصد اضافے سے 3،067 کروڑ روپے کی ہوگئی۔ اے پی ای ڈی اے باسکٹ کے تحت کل برآمدات میں اناج کا حصہ 48.61 فیصد رہا۔ ملک سے اناج کی مجموعی برآمدات کا سلسلہ مسلسل اچھی چل رہا ہے۔
پھولوں کی کاشت ، بیجوں اور اناج کے لئے پروڈکٹ کمیٹی کی پہلی میٹنگ 3 فروری 2021 کو ہوئی۔ اس کی صدارت اے پی ای ڈی اے کے چیئرمین ڈاکٹر ایم انگاموتھو نے کی۔ اس میٹنگ میں اے پی ای ڈی اے اتھارٹی کے ممبر ڈاکٹر شتروگھن پانڈے ، اے پی ای ڈی اے اتھارٹی کے ممبرمسٹر چیتن سنگھ ، اے پی ای ڈی اے اتھارٹی ممبر ڈاکٹر چارودتا دگمبارو مئی اور اے پی ای ڈی اے اتھارٹی کے کے سینئر آفیسرز نے شرکت کی۔
کمیٹی نے اناج کی مصنوعات، پھولوں کی کاشت اور بیجوں خاص طور پر غیر باسمتی چاول اور باجرا ، غذائیت بخش اناجوں کی برآمد کو فروغ دینےسے متعلق امور پر غور کیا۔
چاول باسمتی اور غیر باسمتی دونوں ، باجرا اور اس کی مصنوعات، پھولوں کی کاشت اور بیج کی بڑھتی ہوئی برآمد کے امکانات کے پیش نظر اے پی ای ڈی اے تجارتی حلقوں کے ساتھ قریبی بات چیت کررہی ہے اور اناج مصنوعات ، پھولوں کی کاشت اور بیجوں کی برآمد میں پانچ سال یعنی 2026-2021 کی مدت میں اضافے کے لئے ایک ایکشن پلان تیار کررہی ہے۔ تاکہ تمام متعلقہ حصہ دار کو نشانہ پورا کرنے کیلئے مقررہ مدت میں ضروری کارروائی کرنے کے اہل بن جائیں۔
سماجی انصاف اور تفویض اختیارات کی وزارت
ضعیف افراد کے لیے محفوظ پناہ گاہیں
نئی دہلی، 15 مارچ 2022:
سماجی انصاف اور تفویض اختیارات کے وزیر ڈاکٹر وریندر کمار نے آج لوک سبھا میں ایک تحریری جواب کے تحت یہ اطلاع فراہم کی کہ مردم شماری2011 کی رپورٹ کےمطابق، بھارت میں معمر شہریوں کی تعداد 10.38 کروڑ ہے۔ ملک میں بے سہارا معمر شہریوں کی تعداد سے متعلق اعدادو شمار کا ریکارڈ وزارت کے پاس نہیں ہے۔ تاہم، معمر شہریوں کے لیے ریاستی عملی منصوبہ  کے تحت ، یہ وزارت معمر شہریوں کے معیار زندگی کو بہتر بنانے کے لیے ریاستوں / مرکز کے زیر انتظام علاقوں کو سرمایہ فراہم کرتی ہے۔ اس سلسلے میں ریاست/ مرکز کے زیر انتظام علاقہ کی حکومتوں/ غیر سرکاری تنظیموں / پنچایتی راج اداروں / مقامی انجمنوں اور کمیونٹی برادریوں کے اداروں کے توسط سے بارآور اور فعال طریقہ سے زندگی بسرکرنے کی حوصلہ افزائی فراہم کرتے ہوئے معمر شہریوں کے معیارِ زندگی کو بہتر بنایا جاتا ہے۔
معمر شہریوں کے لیے مربوط پروگرام کے تحت، وزارت نادار معمر شہریوں کو خوراک، پناہ گاہ، حفظانِ صحت سہولتیں، وغیرہ فراہم کرانے کی غرض سے معمر شہریوں کے گھروں کے رکھ رکھاؤ کے لیے غیر سرکاری تنظیموں / سوسائٹیوں/ ٹرسٹ/ رضاکار تنظیموں جیسی نفاذکاری ایجنسیوں کو مالی تعاون فراہم کرتی ہے۔اس اسکیم کے تحت مسلسل نگہداشت کے مراکز، موبائل میڈیکل اکائیوں اور فزیوتھیریپی کلینکس کی سہولت بھی فراہم کی جاتی ہے۔ جاری مالی برس کے دوران اب تک، آئی پی ایس آر سی کے تحت مجموعی طور پر 131990 نادار معمر شہری مستفید ہوچکے ہیں۔ فی الحال، آئی پی ایس آر سی کے تحت معمر شہریوں کی534 پناہ گاہوں کو تعاون فراہم کرایا جا رہا ہے۔ یکم اپریل 2021 سے اس اسکیم کے رہنما خطوط پر نظرثانی کی گئی ہے اور ہر ایک ضلع میں معمر شہریوں کے لیے پناہ گاہ قائم کرنے کے لیے تجویز پیش کی گئی ہے۔
وزارت مرکزی شعبہ کی ایک اسکیم خصوصاً راشٹریہ وایوشری یوجنا  نافذ کر رہی ہے، جس کے تحت ضعیف العمری کی وجہ سے ہونے والی معذوری / کمزوریوں کے شکار معمر شہریوں اور خط افلاس سے نیچے کے زمرے کے معمر شہریوں کو بلا قیمت امدادی آلات فراہم کرائے جاتے ہیں۔ 2020۔21 سے، ایسے معمر شہری جن کی ماہانہ آمدنی 15000 روپئے تک ہے، وہ بھی اس سے مستفید ہو سکتے ہیں۔ جاری مالی برس کے دوران، اب تک، مجموعی طور پر 69911 مستفیدین کو یہ امدادی آلات فراہم کرائے جا چکے ہیں۔
وزارتِ تعلیم
مرکزی وزیر تعلیم نے مہا تماگاندھی کی150ویں سالگرہ کے موقع پر گاندھیائی خیالات اور فلسفے پر ایک ویبنار سے خطاب کیا
نئی دہلی،11؍اگست، مرکزی وزیر تعلیم جناب رمیش پوکھریال نشنک نے آج گاندھیائی خیالات اور فلسفے پر ایک ویبنار سے خطاب کیا، جس کا اہتمام جامعہ ملیہ اسلامیہ نے برطانوی آکسفورڈ یونیورسٹی کے اشتراک سے کیا تھا۔ گاندھیائی خیالات اور فلسفے سے متعلق ویبنار سیریز کا یہ پہلا لیکچر تھا۔ اس ویبنار سیریز کا اہتمام یونیورسٹی گرانٹ کمیشن کی اس تجویز کے مطابق کیا گیا ہے، جس میں کہا گیا ہے کہ دانشوروں کے حلقوں تک گاندھیائی خیالات ا ور فلسفے کی رسائی کے لئے مہا تما گاندھی کی 150 ویں سالگرہ منائی جائے۔ اس موقع پر وائس چانسلر پروفیسر نجمہ اختر بھی موجود تھیں۔
اپنے افتتاحی خطبے میں جناب پوکھر یال نے کہا کہ مہا تما گاندھی کی 150 ویں سالگرہ دنیا بھر میں منائی جارہی ہے۔ انہوں نے اس بات کے لئے جامعہ ملیہ کو مبارک باد دی، کہ یہ ادارہ مہا تما گاندھی کے اصولوں کی پیروی کرتے ہوئے ، جنہوں نے اس کے قیام کی مکمل تائید کی تھی، 1920 میں اپنے قیام کے دن سے مسلسل ترقی کررہا ہے۔ انہوں نے کہا کہ پوری دنیا خاص طور پر آزمائش کے موجودہ مرحلے میں گاندھیائی فلسفے اور حق ، محبت، عاجزی اور عدم تشدد کے ان کے اصولوں کی اہمیت کی معترف ہے۔ گا ندھی جی کے خیالات ہمیں کئی لحاظ سے رہنمائی کرتے ہیں، جن میں سچائی ، امن ، عدم تشدد ، پائیدار ترقی ، ماحولیاتی تحفظ، مبنی برقدر تعلیم وغیرہ شامل ہیں۔
وزیر موصوف نے کہا کہ عصری طالب علموں کے پاس گاندھی جی کی زندگی سے بہت کچھ سیکھنے کا موقع ہے کہ طلباء کس طرح ملک کی تعمیر میں حصہ لے سکتے ہیں۔ ملک کا ہر شہری گاندھی جی کے خیالات اور فلسفے سے استفادہ کرتے ہوئے ملک کو خود انحصار بنا سکتا ہے۔
انہوں نے مختلف تعلیمی شعبوں میں جامعہ ملیہ اسلامیہ کی مسلسل بہتر کار کردگی کا بھی ذکر کیا ۔ انہوں نے خاص طور پر سول سروسز میں جامعہ کی کار کردگی اور اپنی وزارت کے زیر اہتمام کمپیوٹر پروگرامنگ  کے ایک پروگرام کا ذکر کیا۔
۔۔۔۔۔۔۔۔۔۔۔۔۔۔۔۔۔۔


U-4770
(Visitor Counter : 109
وزارت دفاع
بھارت اسرائیل مشترکہ ورکنگ گروپ کا پندرہواں اجلاس تل ابیب میں منعقد ہوا
نئی دہلی 29 اکتوبر 2021: دو طرفہ دفاعی تعاون کے بھارت اسرائیل مشترکہ ورکنگ گروپ  نے تعاون کے نئے شعبوں کی نشاندہی کے لیے ایک جامع دس سالہ روڈ میپ تشکیل دینے کے لیے ٹاسک فورس تشکیل دینے پر اتفاق کیا ہے۔
اس کا فیصلہ 27 اکتوبر 2021 کو اسرائیل کے تل ابیب میں منعقدہ جے ڈبلیو جی کے 15 ویں اجلاس میں کیا گیا۔
اجلاس کی مشترکہ صدارت وزیر دفاع ڈاکٹر اجے کمار اور اسرائیل کی وزارت دفاع کے ڈائریکٹر جنرل میجر جنرل ریٹائرڈ امیر ایشیل نے کی۔
جے ڈبلیو جی بھارت کی وزارت دفاع اور اسرائیل کی وزارت دفاع کے درمیان دو طرفہ دفاعی تعاون کے تمام پہلوؤں کا جامع جائزہ لینے اور رہنمائی کرنے والا اعلیٰ سطحی ادارہ ہے۔
دونوں فریقوں نے مشقوں اور صنعتی تعاون میں فوج سے فوج کے رابطے سمیت عسکری تعاون کی پیش رفت کا جائزہ لیا۔ دفاعی خریداری اور پیداوار اور تحقیق و ترقی سے متعلق ذیلی ورکنگ گروپس  کی پیش رفت سے بھی شریک چیئرز کو آگاہ کیا گیا۔
دفاعی صنعت کے تعاون پر ایس ڈبلیو جی تشکیل دینے کا بھی فیصلہ کیا گیا اور اس سلسلے میں دونوں فریقوں کے درمیان شرائط نامے پر دستخط کیے گئے۔ اس ایس ڈبلیو جی کی تشکیل سے دو طرفہ وسائل کے موثر استعمال، ٹیکنالوجی کے موثر بہاؤ اور صنعتی صلاحیتوں کے اشتراک کو ممکن بنایا جاسکے گا۔ سروس سطح کے عملے کے مذاکرات کو ایک مخصوص وقت میں شیڈول کرنے کا بھی فیصلہ کیا گیا۔
بھارت میں اگلا جے ڈبلیو جی منعقد کرنے پر دونوں فریقوں کی باہمی سہولت کے لحاظ سے تاریخ طے کرنے پر اتفاق کیا گیا۔
محنت اور روزگار کی وزارت
کابینہ نے آتم نربھر بھارت روزگار یوجنا  کو منظوری دی
وزیر اعظم جناب نریندر مودی کی زیرصدارت مرکزی کابینہ نے آتم نربھربھارت روزگار یوجنا  کو رسمی شعبے میں ملازمت کو فروغ دینے اور آتم نربھربھارت پیکیج 3.0 کے تحت کووڈ ریکوری کے مرحلے کے دوران روزگار کے نئے مواقع پیدا کرنے کی ترغیب دینے کو منظوری دی ہے۔
کابینہ نے موجودہ مالی سال کے لئے 1،584 کروڑ روپئے کے اخراجات اور پوری اسکیم مدت 2020-2023 کے لئے 22،810 کروڑ روپئے کی منظوری دی ہے۔
اس اسکیم کی اہم خصوصیات اس طرح ہیں:
- حکومت ہند یکم اکتوبر ، 2020 کو یا اس کے بعد اور 30 جون 2021 تک شامل سبھی نئے ملازمین کو دو سال کی مدت کے لئے سبسڈی فراہم کرے گی۔
- جن روزگار دینے والے اداروں میں 100 ملازمین ہیں وہاں مرکزی حکومت دو سال کی مدت کے لئے 12٪ ملازمین کی شراکت داری اور 12 فیصد آجروں کی شراکت داری  تنخواہ بھتوں کا 24 فیصد ای پی ایف میں تعاون دے گی۔
- جن روزگار دینے والے اداروں میں 100 سے زیادہ ملازمین ہیں وہاں مرکزی حکومت نئے ملازمین کے سلسلے میں دو سال کی مدت کے لئے ای پی ایف میں صرف 12٪ ملازمین کی شراکت داری دے گی۔
- کوئی ملازم جس کی ماہانہ تنخواہ 15،000 روپئے سے کم ہے اور وہ کسی ایسے ادارے میں کام نہیں کر رہا تھا جو یکم اکتوبر 2020 سے پہلے ایمپلائیز پروویڈنٹ فنڈ آرگنائزیشن  سے اندراج شدہ تھا اور اس کے پاس اس مدت سے پہلے یونیورسل اکاونٹ نمبر یا ای پی ایف ممبر کھاتہ نمبر نہیں تھا، وہ اس فائدے کا مستحق ہو گا۔
- کوئی بھی ای پی ایف رکن جس کے پاس یونیورسل اکاونٹ نمبر ہے اور اس کی ماہانہ تنخواہ 15،000 روپئے سے کم ہے اور اگر اس نے کووڈ وبا کے دوران 01-03-2020 سے 30-09-2020 کی مدت میں اپنی نوکری چھوڑ دی اور اسے ای پی ایف کے دائرے میں آنے والے کسی روزگار دینے والے ادارے میں 30-09-2020 تک روزگار نہیں ملا ہے، وہ بھی اس اسکیم کا فائدہ اٹھانے کا مستحق ہے۔
- ارکان کے آدھار نمبر سے جڑے کھاتے میں ای پی ایف او الیکٹرانک طریقے سے اس تعاون کی ادائیگی کرے گا۔
- اس اسکیم کے لئے ای پی ایف او ایک سافٹ وئیر تیار کرے گا اور ایک شفاف اور جوابدہ عمل بھی اپنایا جائے گا۔
- ای پی ایف او اس بات کو یقینی بنانے کے لئے ایک مناسب طریقہ اپنائے گا کہ اے بی آر وائی اور ای پی ایف او کے ذریعہ نافذ کی گئی کسی دوسری اسکیم کے فوائد آپس میں اوورلیپنگ نہیں ہوئے ہیں۔
مکانات اور شہری غریبی کے خاتمے کی وزارت
پی ایم اے وائی-یو کے تحت کوالیفائی کرنے کی شرائط
ہاؤسنگ اور شہری امور کی وزارت  25.06.2015 سے پردھان منتری آواس یوجنا-اربن  ’سب کے لیے ہاؤسنگ‘ مشن کے تحت مرکزی امداد فراہم کرکے ریاستوں / مرکز کے زیر انتظام علاقوں  کی کوششوں میں مدد کر رہی ہے تاکہ تمام اہل شہری مستفیدین کو بنیادی سہولیات کے ساتھ پکا گھر فراہم کیا جاسکے۔ 10.07.2023 تک، پی ایم اے وائی-یو کے تحت منظور کردہ 118.90 لاکھ مکانات میں سے 112.22 لاکھ کو تعمیر کے لیے گراؤنڈ کیا گیا ہےجن میں سے 75.31 لاکھ مکمل ہو چکے ہیں اور مستفیدین کو دیے جا چکے ہیں۔
اسکیم کی مدت، جو پہلے 31.03.2022 تک تھی، اب سی ایل ایس ایس ورٹیکل کو چھوڑ کر 31.12.2024 تک بڑھا دی گئی ہے، تاکہ فنڈنگ پیٹرن اور عمل درآمد کے طریقہ کار کو تبدیل کیے بغیر منظور شدہ تمام مکانات کو مکمل کیا جاسکے۔
یہ معلومات ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک سوال کے تحریری جواب میں دی۔
کوئلے کی وزارت
درآمد شدہ کوئلہ
کوئلہ ، کان کنی اورپارلیمانی امور کےمرکزی وزیر جناب پرہلاد جوشی نے آج لوک سبھا میں ایک تحریری جواب میں بتایا کہ ملک میں ہی پیدا کیئےجانےوالا تقریبا 80 فیصد کوئلہ بجلی سیکٹر میں سپلائی کیا جاتا ہے ۔ کچھ تھرمل پاور پلا نٹس، ہائی جی سی وی درآمد شدہ کوئلہ خصوصی طو ر پراستعمال کررہے ہیں جبکہ دیگر تھرمل پاور پلانٹس بھی مختلف پلانٹس کے لئے آمیزش مقاصد کے لئے کوئلہ درآمد کررہے ہیں ۔بجلی کی مانگ میں حالیہ اضافہ کے بعد کوئلے کی بڑھتی ہوئی ضرورتوں سے نمٹنےکےلئے بجلی کی وزارت نے آمیزش مقصد کے لئے 10 فیصد کوئلہ درآمد کرنے کی خاطر بجلی گھروں کے لئے 28اپریل 2022 کو ایک ایڈوائزری جاری کی تھی۔ بجلی کی وزارت نے ریاستی سرکاروں اور ریاستی جی ای این سی اوز اورآئی ٹی پیز کو یکم اگست 2022 کو اپنی تازہ ترین ایڈوائزری کے ذریعہ فیصلہ کیا ہے کہ اب سے ریاستیں آپی پی پیز اور کوئلے کی وزارت ، گھریلو کوئلے کی سپلائی کی فراہمی کاجائزہ لینے کے بعد آمیزش کی اوسط کافیصلہ کرسکتی ہیں ۔این ٹی پی سی اور ڈی وی سی کو یکم اگست 2022 کی ایک اور ایڈوائزری کے ذریعہ بجلی کی وزارت نے منجملہ فیصلہ کیا ہے کہ این ٹی پی سی ڈی وی سی کو ہدایت دی ہے کہ وہ جین کو سطح پر آمیزش کی اوسط میں 5 فیصد کم کرے اور صورتحال پر قریبی نگاہ رکھے۔
آئی پی پیز کو چھوڑ کر نوٹیفائڈ قیمتوں پر گھریلو کوئلہ جی ای این سی او کو سپلائی کیا جاتاہے اوراس میں وقتا فوقتا ہی نظر ثانی کی جاتی ہے۔ دوسری جانب مانگ کی سپلائی کی صورتحال ، جہاز رانی اور لوجسٹک ضرورتوں کے علاوہ دیگر بین الاقوامی عوامل کی بنیاد پر وقتا فوقتاکوئلے کی بین الاقوامی قیمتوں میں اتار چڑھاؤ آتاہے۔ حالیہ وقت میں کوئلے کی بین الاقوامی قیمت میں تیزی سے اضافہ ہوا ہے ۔ مختلف مرکزی جی ای این سی اوز، ریاستی سرکاریں، ریاستی جی ای این سی اوز ہرسال کوئلے کی درآمد میں شامل ہوتے ہیں اور وہ شرحیں جس پر وہ کوئلہ درآمد کرتے ہیں ، کوئلے کی وزارت کے ساتھ انکے ذریعہ وہ شرحیں مشترک نہیں کی جاتیں۔ البتہ سابقہ برسوں کے لئے ڈی جی ایف ٹی سے کوئلے کی وزارت کی جانب سے حاصل کئے گئے کوئلے کی مجموعی درآمداتی ڈیٹا سے ظاہر ہوتا ہے کہ کوئلےکی اوسط قیمت /شرح ہمیشہ گھریلو کوئلے کے مقابلے زیادہ ہوتی ہے ۔
مورخہ 28 اپریل 2022 کو بجلی کی وزارت کی ایڈوائزری کے مطابق کوئلے کی درآمد بجلی گھروں کے ذریعہ کی جاسکتی ہے اور کوئلے کی درآمد ان کے اپنے وسائل یاکول انڈیا لمیٹڈ کے ذریعہ کئےگئے کوئلے کی درآمد کے ذریعہ کی جاسکتی ہے ۔اس کے مطابق کوئلے کی وزارت کی طرف سے سی آئی ایل کو مشورہ دیاگیاہے کہ وہ خواہش مندگراہکوں کےلئےکوئلے کی درآمد کےلئے ایک مرکزی ایجنسی کے طور پر کام کرے ۔ حکومت کی مذکورہ ایڈوائزری کے اعتبار سے سی آئی ایل نے خواہش مند بجلی گھروں کو کوئلہ سپلائی کرنے کے لئے 22 جولائی سے 23 جون تک کی مدت کے لئے کوئلے کی درآمدکے لئے کھلے ٹینڈرجاری کئے ہیں اور مذکورہ ٹینڈرکے ذریعہ کامیاب ایل -1 بولی لگانےوالے کو اسائنمنٹ دیا ہے ۔
وزارت دفاع
اشوک چکر عطا کئے جانے کیلئے رہنما خطوط
نئی دہلی،24؍جون۔ اشوک چکر عطا کئے جانے کے لئے درج ذیل رہنما خطوط ہیں:
- اشوک چکر دشمن سے بالمشافہ مقابلے کے علاوہ سب سے زیادہ نمایاں بہادری کے لئے ؛ دلیری کی نادر مثال؛غیر معمولی شجاعت یا خود کو قربان کرنے کے صلے میں عطا کیا جائے گا۔
- اشوک چکر کے لئے اہل درج ذیل افراد ہوں گے:
- بری فوج ، بحریہ اور فضائیہ ،کوئی بھی مخصوص فوج ، علاقائی آر می ، جنگجو دستہ اور دیگر قانونی طور پر قائم کردہ افواج سے تعلق رکھنے والے کے تمام عہدوں کے افسران مرداور خواتین ۔
- مسلح افواج کی نرسنگ سروسز کے اراکین مرکزی نیم مسلح افواج او ر ریلوے حفاظتی فورس سمیت پولیس فورسیز کے اراکین اور کسی بھی شعبے سے تعلق رکھنے والے سویلین شہری خواہ وہ کسی بھی صنف سے تعلق رکھتے ہوں۔
گزشتہ 3 برس اور موجودہ برس کے دوران جن شخصیات کو اشوک چکر سے نوازا گیا، ان کے نام درج ذیل ہیں۔
|
|
سال|
|
اشوک چکر پانے والے افراد کے نام
|
|
2016
|
|
1-لانس نائک موہن ناتھ گوسوامی، 9ویں بٹالین دا پاراشوٹ ریجمنٹ  
2- حولدار ہینگ پان دادا، آسام ریجمنٹ / 35ویں بٹالین راشٹریہ رائفلز 
|
|
2017
|
|
کسی کو بھی نہیں
|
|
2018
|
|
کورپورل جیوتی پرکاش نرالا، ہندوستانی فضائیہ  
|
|
2019
|
|
لانس نائک نذیر احمد وانی، بار ٹو سینا میڈل، جموں و کشمیر لائٹ انفنٹری /34ویں بٹالین راشٹریہ رائفلزایوارڈ کے اعلان کا سال۔
یہ اطلاع وزیر دفاع جناب راج ناتھ سنگھ نے آج راجیہ سبھا میں رکن ایوان ڈاکٹر سانتنو سینن کے ذریعے پوچھے گئے ایک سوال کے تحریری جواب میں فراہم کی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ م ع ۔ک ا
U-2559
(Visitor Counter : 36
خواتین اور بچوں کی ترقیات کی وزارت
قومی کمیشن برائے خواتین کی توسیع
خواتین اور بچوں کی ترقی کی مرکزی وزیر محترمہ دی۔ اسمرتی زوبن ایرانی نے آج لوک سبھا میں ایک تحریری جواب میں یہ معلومات دی ہے کہ قومی کمیشن برائے خواتین  کو پچھلے تین سالوں کے دوران مختص کیے گئے فنڈز اور کمیشن کے ذریعے اس پر کیے گئے اخراجات کی تفصیلات درج ذیل ہیں:

|
|
سال
|
|
تخمینہ بجٹ
|
|
نظر ثانی تخمینہ
|
|
خرچ کی گئی رقم
|
|
2018-19
|
|
24.00
|
|
24.00
|
|
22.78
|
|
2019-20
|
|
25.00
|
|
25.00
|
|
23.95
|
|
2020-21
|
|
26.00
|
|
21.88
|
|
20.98
ریاستی کمیشن برائے خواتین متعلقہ ریاستی حکومتوں/مرکز کے زیر انتظام علاقوں کے ذریعے قائم کیے گئے ہیں اور یہ این سی ڈبلیو کے ماتحت نہیں ہیں۔ وہ خواتین اور بچوں کی ترقی کی وزارت) یا این سی ڈبلیو کے انتظامی کنٹرول کے تحت کام نہیں کرتے ہیں۔ متعلقہ ریاستوں / مرکز کے زیر انتظام علاقوں کے ذریع ایس سی ڈبلیو کو فنڈز مختص کیے جاتے ہیں۔
بجٹ مختص کرنے کے مقابلے میں این سی ڈبلیو کی طرف سے کیے گئے اخراجات سے پتہ چلتا ہے کہ کمیشن کو مختص فنڈاس کی ضروریات کو پورا کرنے کے لیے کافی ہے۔
صحت اور خاندانی بہبود کی وزارت
صحت کے مرکزی وزیر ڈاکٹر ہرش وردھن نے ڈاکٹروں کے قومی دن کے موقع پر چوتھے فِٹ انڈیا کانکلیو سے خطاب کیا
ڈاکٹروں کے قومی دن کے موقع پر صحت اور خاندانی بہبود کے مرکزی وزیر ڈاکٹر ہرش وردھن نے آج ویڈیو کانفرنس کے ذریعہ چوتھے فِٹ انڈیا کانکلیو سے خطاب کیا۔
اس تقریب کا اہتمام میڈ اسکیپ انڈیا نے کیا تھا۔
آیوش کے مرکزی وزیرمملکت جناب شری پد نائک اور مہاراشٹر کے صحت کے وزیر جناب راجیش ٹوپے اس تقریب میں موجود تھے۔
The event was live-streamed at:
وزارت خزانہ
ڈی آر آئی نے ائر کارگو کمپلکس ، آئی جی آئی ائرپورٹ، نئی دہلی سے چارسو چونتیس کروڑ روپے مالیت کی 62 کلو گرام ہیروئن پکڑی
منشیات کے غیر قانونی دھندے کے خلاف اپنی کارروائی جاری رکھتے ہوئے ڈائرکٹر یٹ آف ریونیو انٹیلجنس  نے ایک اور انوکھے طریقہ کار کا پردہ فاش کرتے ہوئے ایک ائر کارگو کنسائنمنٹ کو روک کر وہاں سے 62 کلو گرام ہیروئن پکڑی ہے۔ ہندوستان میں کورئر ،کارگو، ائرپسنجر کے ذریعہ پکڑی گئی یہ اب تک کی سب سے بڑی کھیپ ہے جو دس مئی 2022 کو پکڑ گئی ۔
’’بلیک اینڈ وائٹ‘‘ کوڈ سے کئے گئے آپریشن میں ڈی آر آئی نے ایک امپورٹڈ کارگو کھیپ سے 55 کلو گرام ہیروئن ضبط کی ، جس میں ٹرولی بیگ ہونے کا دعویٰ کیا گیا تھا۔ یوگانڈا کے انٹیب سے چلا ہوا یہ خطا کارکارگو دبئی کے راستے ائر کارگو کمپلکس ، اندرا گاندھی انٹرنیشنل ائرپورٹ ، نئی دہلی پہنچا تھا۔ دوریاستوں۔ پنچاب اور ہریانہ میں مستعدی کے ساتھ کارروائی کرتے ہوئے سات کلو گرام ہئروئن اور 50 لاکھ روپے نقد بھی ضبط کئے گئے۔ 62 کلو گرام ہیروئن کی قیمت غیر قانونی منڈی میں 434 کروڑ روپے ہے۔
امپورٹ کھیپ میں 330 ٹرولی بیگ تھے اور 126 ٹرولی بیگوں کے دھات کے بنے کھوکھلے ٹیوبوں میں یہ ہیروئن چھپائی گئی تھی۔یہ اس طرح سے چھپائی گئی تھی کہ اس کا پتہ لگانا انتہائی مشکل کام تھا۔
ڈی آر آئی افسران نے غیر قانونی کھیپ درآمد کرنے والے کو حرست میں لے لیا ہے۔ دیگر پہلوؤں پر بھی چھان بین کی جارہی ہے۔ ابھی تحقیقات جاری ہے۔
سال 2021 کے دوران ڈی آر آئی نے بڑے پیمانے پر ہیروئن ضبط کی ہے 2021 کے دوران 3300 کلو گرام ہیروئن پکڑ ی گئی تھی۔ اس کے بعد جنوری 2022 سے ڈی آر آئی نے بڑی مقدار میں ہیروئن ضطب کی جس میں 34 کلو گرام ہیروئن آئی سی ڈی، تغلق آباد، نئی دہلی سے 34 کلو گرام ہیروئن کی ضبطی شامل ہے۔ اس کے علاوہ مندرا پورٹ کے ایک کنٹینر سے 201 کلو گرام ہیروئن اور پپاووپورٹ سے ہیروئن سے لیس 392 کلو گرام ستلی شامل ہے ۔ گزشتہ تین مہینوں میں متعدد معاملے درج کئے گئے ہیں، جن کے نتیجے میں ہوائی مسافروں کے پاس سے 60 کلو گرام ہیروئن پکڑی گئی ہے۔
وزارت دفاع
سینک اسکولوں میں لڑکیوں کا داخلہ
رکشا راج منتری  جناب اجے بھٹ نے 7 فروری 2022 کو راجیہ سبھا میں جناب برج لال کے سوال کے تحریری جواب میں درج ذیل معلومات فراہم کیں۔
تعلیمی سال 2021-22 سے موجودہ سبھی 33 سینک اسکولوں میں گرل کیڈٹس کا داخلہ ہوچکا ہے۔ 2021-22 سیشن سے موجودہ 33 سینک اسکولوں میں 312 لڑکیوں کا داخلہ چھٹی کلاس میں ہوا ہے۔ تفصیلات درج ذیل ہیں:
|
|
نمبر شمار
|
|
سینک اسکول کا نام
|
|
گرل کیڈٹس کی تعداد
|
|
-
|
|
امراوتی نگر
|
|
10
|
|
-
|
|
امبیکاپور
|
|
9
|
|
-
|
|
امیٹھی
|
|
6
|
|
-
|
|
بالاچاڈی
|
|
10
|
|
-
|
|
بھونیشور
|
|
10
|
|
-
|
|
بیجاپور
|
|
10
|
|
-
|
|
چندرپور
|
|
10
|
|
-
|
|
چھینگ چھپ
|
|
9
|
|
-
|
|
چتورگڑھ
|
|
10
|
|
-
|
|
مشرقی سیانگ
|
|
10
|
|
-
|
|
گھوڑاکھل
|
|
9
|
|
-
|
|
گوال پارہ
|
|
10
|
|
-
|
|
گوپال گنج
|
|
10
|
|
-
|
|
امپھال
|
|
10
|
|
-
|
|
جھانسی
|
|
9
|
|
-
|
|
جھنجھنوں
|
|
10
|
|
-
|
|
کالی کیری
|
|
9
|
|
-
|
|
کپور تھلہ
|
|
10
|
|
-
|
|
کزاکوٹم
|
|
10
|
|
-
|
|
کوڈاگو
|
|
10
|
|
-
|
|
کوروکونڈا
|
|
10
|
|
-
|
|
کنج پورہ
|
|
10
|
|
-
|
|
مین پوری
|
|
6
|
|
-
|
|
نگروٹہ
|
|
8
|
|
-
|
|
نالندہ
|
|
10
|
|
-
|
|
پنگلوا
|
|
10
|
|
-
|
|
پرولیا
|
|
10
|
|
-
|
|
ریوا
|
|
10
|
|
-
|
|
ریواڑی
|
|
9
|
|
-
|
|
سمبل پور
|
|
10
|
|
-
|
|
ستارا
|
|
10
|
|
-
|
|
سجان پور تیرا
|
|
10
|
|
-
|
|
تیلیا
|
|
8
|
|
|
|
مجموعی
|
|
312
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 25.60 کروڑ سے زیادہ ویکسین کی خوراکیں مہیا کرائی گئیں
ریاستوں/ مرکز کے زیرانتظام علاقوں کے پاس لوگوں کو دینے کے لئے 1.17 کروڑ سے زیادہ ویکسین کی خوراکیں اب بھی دستیاب ہیں
نئی دہلی،11/جو ن ۔
ملک گیر ٹیکہ کاری مہم کے ایک حصے کے طور پر ، ہندوستان کی حکومت ریاستوں اور مرکز کے زیر انتظام علاقوں کی، کووڈ ویکسین بلا کسی قیمت کے فراہم کرکے مدد کرتی رہی ہے۔ اس کے علاوہ حکومت ہند نے ریاستوں/ مرکز کے زیرانتظام علاقوں کو کووڈ ویکسین کی براہ راست خریداری کی سہولت بھی فراہم کررکھی ہے۔ ٹیکہ کاری کووڈ وباء کے روک تھام اور اس کے مینجمنٹ کے لئے ہندوستانی حکومت کی جامع حکمت عملی کا ایک مضبوط ستون ہے۔اسی کے ساتھ جانچ،تشخیص اور علاج کے علاوہ کووڈ سے متعلق مناسب طور طریقوں کا اپنانا بھی اہمیت رکھتا ہے۔
یکم مئی 2021 سے کووڈ-19 ٹیکہ کاری حکمت عملی کے اصلاح شدہ اور تیز رفتار تیسرے مرحلے پر عمل درآمد شروع کیاجاچکا ہے۔
اس حکمت عملی کے تحت ہر مہینے کسی بھی دوا ساز فرم کی تیار کردہ اور سینٹرل ڈرگس لیباریٹری کے ذریعہ توسیع کردہ ویکسین کی خوراکوں کا 50 فیصد ہر مہینے ہندوستانی حکومت کے ذریعہ خریدا جائے گا۔ حکومت ریاستی سرکاروں کو ان ویکسین کی خوراکوں کا فراہم کرنا بلا کسی قیمت کے جاری رکھے گی، جیسا کہ ماضی میں کیاجاتا رہا ہے۔
اب تک ریاستوں/ مرکز کے زیرانتظام علاقوں کو ہندوستانی حکومت کے ذریعہ  اور براہ راست سرکاری خریداری زمرے کے ذریعہ 25.60 کروڑ سے زیادہ  ویکسین کی خوراکیں فراہم کی جاچکی ہیں۔
اس میں سے مجموعی طور پر 244406096 خوراکوں کی کھپت ہوچکی ہے، جس میں ضائع جانے والی خوراکیں بھی شامل ہیں
ریاستوں/ مرکز کے زیرانتظام علاقوں کے پاس لوگوں کو دینے کے لئے 1.17 کروڑ سے زیادہ ویکسین کی خوراکیں اب بھی دستیاب ہیں۔
اس کے علاوہ38 لاکھ سے زیادہ ویکسین کی خوراکیں ابھی بھیجی جارہی ہے اور اگلے تین دنوں کے اندر ریاستیں/ مرکز کے زیر انتظام علاقے انہیں وصول کرلیں گے۔